《越城北郭别友人》
明代·杨起元

自觉迂慵忝昔贤，诸公无补负勤惓。梅花路上占春信，柏叶樽前送剩年。

万里不须愁白发，千秋端为惜青编。古来贤圣皆吾党，何待归欤叹斐然。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。